הבחירות לנשיאות אוקראינה 2019

הבחירות לנשיאות התקיימו באוקראינה ב-31 במרץ 2019. בסיבוב הראשון הנשיא המכהן פטרו פורושנקו, סיים שני עם 15.9% תמיכה, למקום הראשון הגיע הקומיקאי היהודי וולודימיר זלנסקי עם 30.2% תמיכה.

הסיבוב השני נערך ב-21 באפריל 2019 בו זלנסקי ניצח ברוב של 73%.

 שיטת הבחירות 
נשיא אוקראינה נבחר כל חמש שנים באמצעות מערכת בחירות בת שני סיבובים. אם מועמד לא מצליח לזכות ביותר מ-50% מהקולות בסיבוב הראשון, נערך סיבוב שני.

על פי פרק 5, סעיף 103 בחוקת אוקראינה, על המועמדים להיות אזרחים אוקראינים אשר התגוררו באוקראינה במשך עשר שנים לפני יום הבחירות ועליהם לשלוט היטב בשפה האוקראינית. לפי החוקה, הבחירות לנשיאות מתקיימות ביום ראשון האחרון של החודש האחרון של השנה החמישית לכהונת הנשיא המכהן. אם כהונת הנשיא מסתיימת לפני פרק הזמן החוקי עקב נבצרות וכדומה, אז הבחירות חייבות להתקיים בתוך 90 ימים מסוף הכהונה.

 מועמדים עיקריים 
 פטרו פורושנקו: איש עסקים ונשיא אוקראינה מאז 2014. בינואר 2019, הודיע על התמודדותו לקדנציה שנייה.
 יוליה טימושנקו: חברת פרלמנט, לשעבר ראש ממשלת אוקראינה (2005; 2007-2010). באוקטובר 2017, טימושנקו הודיעה כי היא מתכוונת להשתתף בבחירות. ב-20 ביוני 2018 טימושנקו הכריזה באופן רשמי כי היא תתמודד.
 וולודימיר זלנסקי, מפיק ומנחה טלוויזיה פופולרי.
 יורי בויקו, פעיל אופוזיציה פרו-רוסי, שאף תועד נפגש עם ראש ממשלת רוסיה דמיטרי מדבדב במרץ 2019.
 אנטולי הרישצ'נקו, שר ההגנה לשעבר.
 אנדריי סאדוביי: ראש עיריית לבוב; מפלגת "ההסתמכות העצמית" הודיעה ב-3 אוקטובר 2018 על תמיכתה בסאדוביי כמועמד בבחירות.
 רומן בזסמרטני: חבר פרלמנט וסגן ראש הממשלה לשעבר; הכריז על מועמדותו ב-31 במאי 2018.
 גנאדי בלאשוב: איש עסקים, חבר פרלמנט לשעבר (1998-2002); ב-21 במאי 2018, פרסם סרטון וידאו באתר הרשמי שלו תחת הכותרת "בלאשוב ירוץ לנשיאות?", שבו הוא שואל את הקהל אם הם "מסוגלים לגייס כסף" עבור מסע הבחירות שלו. ב-19 בספטמבר 2018 הודיע על כוונתו לרוץ לתפקיד הנשיא מטעם המפלגה שלו "5.10".
 סרגיי טארוטה: חבר פרלמנט, לשעבר מושל מחוז דונייצק (2014); הוכרז כמועמד מטעם מפלגת "בסיס-22" בספטמבר 2018.
 מישל טרשצ'נקו: התפטר מכהונתו כראש עיריית הלוחיב ב-1 באוקטובר 2018 על מנת להתמודד לנשיאות.
 רוסלן קושולינצקי: ב-14-באוקטובר 2018, אולג טיאחניבוק, יו"ר מפלגת "חירות" האוקראינית, הודיע כי הוא לא ירוץ לנשיאות וכי המפלגה החליטה במקום זאת להצהיר על קושולינצקי כמועמד מטעמה.
 איליה קיבה: יו"ר המפלגה הסוציאליסטית של אוקראינה; הוכרז כמועמד ב-3 בנובמבר 2018. היה בזמנו יועץ שר הפנים, ארסן אבקוב.

 סקרים 
באופן מפתיע, בסקרים שנערכו בינואר 2019 התברר כי וולודימיר זלנסקי הוא המועמד הפופולרי ביותר וזוכה לתמיכה של 19% (על רקע גילומו את תפקיד הנשיא בסדרה "משרת העם"), במקום השני ניצבת יוליה טימושנקו ממפלגת "מולדת" עם 18.2% אחוזי תמיכה כשבסיס התמיכה בה מגיע ממערב ומצפון אוקראינה, למקום השלישי הגיע נשיא אוקראינה פטרו פורושנקו עם 15% אחוזי תמיכה, אחריו מנהיג "המצע האופוזיציוני לחיים", יורי בויקו עם 10% ואחריו שר ההגנה האוקראיני לשעבר אנטולי הרישצ'נקו עם 8.5 אחוזים.

דיבייט

ממוזער|עימות פורושנקו נגד זלנסקי באצטדיון האולימפי בקייב, 19 באפריל 2019.
לאחר שהוכרז רשמית על תוצאות הסיבוב הראשון על ידי ועדת הבחירות המרכזית, ב-2 באפריל 2019, וולודימיר זלנסקי הזמין את פטרו פורושנקו לדיבייט בשידור חי, באצטדיון האולימפי בקייב. הדיבייט שהתקיים ב-19 באפריל 2019, הוא הדיבייט הראשון מאז זה שנערך ב-2004 בין ויקטור ינוקוביץ' לוויקטור יושצ'נקו. הדיבייט נערך באצטדיון האולימפי לעיני 22,000 צופים והועבר בשידור חי.

 תוצאות 
מועמדמפלגהסיבוב ראשוןסיבוב שניקולות%קולות% וולודימיר זלנסקימשרת העם5,714,03430.2413,541,52873.22 פטרו פורושנקוגוש פטרו פורושנקו 3,014,609  15.95  4,522,320  24.45 יוליה טימושנקומולדת 2,532,452  13.40 לא העפילו לסיבוב שני יורי בויקועצמאי 2,206,216  11.67 אנטולי הריסטנקוהעמדה האזרחית 1,306,450  6.91 איהור סמשקועצמאי 1,141,332  6.04 אולג ליאשקוהמפלגה הרדיקלית 1,036,003  5.48 אלכסנדר וילקולהגוש האופוזיציוני784,274  4.15 רוסלן קושוליניסקימפלגת חירות האוקראינית 307,244  1.62 יורי טימושנקועצמאי 117,693  0.62 אולכסנדר שבצ'נקוUKROP 109,078  0.57 ולנטין נליוואייצ'נקותנועת צדק43,2390.22 אולגה בוהומולץעצמאית33,9660.17 גנאדי בלאשובתנועת 5.1032,8720.17 רומן בזסמרטניעצמאי27,1820.14 ויקטור בונדרתחייה22,5640.11 יוליה ליטוויננקועצמאית20,0140.11 יורי דרוויאנקורצון19,5420.10 סרגיי טארוטהתנועת בסיס18,9180.10 איגור שבצ'נקועצמאי18,6670.09 אינה בוהוסלובסקהעצמאי18,4820.09 יורי קרמאזיןעצמאי15,9650.08 וולודימיר פטרובעצמאי15,5870.08 ויטאלי סקוציקעצמאי15,1180.08 סרגיי קפליןהמפלגה הסוציאל-דמוקרטית14,5320.07 אולכסנדר מורוזהמפלגה הסוציאליסטית של אולכסנדר מורוז13,1390.06 ויקטור קריבנקוהתנועה העממית9,2430.04 וסילי ז'וראבליוביציבות8,4530.04 איליה קיבההמפלגה הסוציאליסטית5,8690.03 אנדריי נובאקהמפלגה הפטריוטית5,5870.03 אולכסנדר ואשצ'נקועצמאי5,5030.03 מקולה האברעצמאי5,4330.02 אולכסנדר סולובייבכוח סביר5,3310.02 רוסלן ריגובאנובעצמאי5,2300.02 אולכסנדר דניליוקעצמאי4,6480.02 ויטאלי קופרייעצמאי4,5080.02 ארקדי קורנאצקיעצמאי4,4940.02 סרגיי נוסנקו עצמאי3,1140.01 רומן נאסירובעצמאי2,5790.01קולות פסולים222,947–סך הכל 100 100קולות רשומים/מצביעים30,056,127 30,056,127מקור: CVK

 ראו גם 
 משרת העם (סדרת טלוויזיה)
 קישורים חיצוניים 

 בחירות 2019 באתר ועדת הבחירות המרכזית של אוקראינה

הערות שוליים

קטגוריה:הבחירות לנשיאות אוקראינה
אוקראינה
קטגוריה:2019 באירופה